open-index/open-wikipedia-markdown huggingface dataset:
Tubettaja

**Tubettaja** () on henkilö, joka tuottaa videosisältöä verkkoon yksin tai ryhmässä. Termi viittaa YouTube-videopalveluun, jonne sisältö suosituimpana suoratoistovideopalveluna useimmiten ladataan, mutta yleiskielessä termi on levinnyt tarkoittamaan myös muihin verkkopalveluihin videosisältöä tuottavia henkilöitä. Tubettamisesta on muodostunut 2010-luvulla globaalia nuorisokulttuuria.

Tubettamisen ympärille on muodostunut myös erilaisia tapahtumia, kuten vuosien aikana tuhansia nuoria Helsingin Hartwall-areenalle/Helsinki-hallille kerännyt Tubecon sekä maailmalla satoja tuhansia kävijöitä kerännyt VidCon.

Osa suosituista tubettajista elättää itsensä videoiden tekemisellä. Suurituloisin tubettaja YouTubessa vuonna 2019 oli kahdeksanvuotias Ryan Kaji, joka tekee vanhempiensa ja sisarustensa kanssa leluarvosteluja. Hän ansaitsi 26 miljoonaa dollaria vuodessa. Hän oli suurituloisin myös sitä edellisenä vuonna. Tyypillisesti yhdessä isänsä kanssa esiintyvä viisivuotias Anastasija Radzinskaja ansaitsi 18 miljoonaa dollaria.

## Katso myös
* Luettelo suomalaisista tubettajista
* Striimaaja
* Vtubettaja

## Lähteet

## Kirjallisuutta
*Ha, Louisa: *The Audience and Business of YouTube and Online Videos.* Lanham : Lexington Books, 2018.

## Aiheesta muualla
Storm-luokka

**Storm-luokka** oli Norjan laivaston kahdenkymmenen moottoritykkiveneen muodostama alusluokka.

## Alukset
Vuonna 1959 Norjan hallitus teki päätöksen 23 moottoritykkiveneen hankinnasta viiden seuraavan vuoden aikana. Määrä kuitenkin supistui myöhemmin kahteenkymmeneen. Luokan ensimmäinen alus *KNM Storm* valmistettiin prototyyppinä. Se laskettiin vesille 8. helmikuuta 1963 ja valmistui 31. toukokuuta. Alukselle tehtiin parin seuraavan vuoden aikana runsaasti muutoksia, kunnes romutettiin koeajojen päätyttyä.

Alukset varustettiin myöhemmin optronisella TVT-300 tähtäimellä ja laseretäisyysmittarein. *KNM Pil* poistettiin palveluksesta 1982 ja se siirrettiin palontorjuntakoulutukseen. *KNM Glimt*, *KNM Arg*, *KNM Brann*, *KNM Tross*, *KNM Traust*, *KNM Brott*, *KNM Odd* ja *KNM Rokk* poistettiin palveluksesta 1991-1992. Aluksista kolme myytiin ilman aseita Latvialle, Liettualle ja Virolle joulukuussa 1994.

## Lähteet
Kaukosaari

**Kaukosaari** on 6,5 hehtaarin kokoinen saari Köyliönjärvessä. Saari sijaitsee järven pohjoisosassa Kirkkosaaren ja Kirkkokarin välissä ja on osa järven pohjassa kulkevaa harjujaksoa.

Kaukosaari on Säkylänharjun jatke kuten Kirkkosaarikin. Kaukosaaren kasvistoon on vaikuttanut pitkään jatkunut hevosten laiduntaminen. Saarella on useita niittyjä, jotka pilkkovat saaren lehtipuumetsää. Kaukosaaren kasvillisuuteen kuuluvat myös kataja, mukulaleinikki ja keltavuokko. Kaukosaari kuuluu Köyliönjärven Natura 2000 -alueeseen. Se on myös osa Köyliönsaaren Vanhakartanon ja kirkon historiallista maisemaa, jonka museovirasto on määritellyt Valtakunnallisesti merkittäväksi rakennetuksi kulttuuriympäristöksi.

## Lähteet
Kaakkolammi (Tammela)

**Kaakkolammi** on Kanta-Hämeessä Tammelassa sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi laskee Kaukjärveen ja sitten Mustialanlammista Alhonojan ja Myllyjoen kautta Kuivajärveen.

## Maantiede
Lampi pinta-ala on 1,1 hehtaaria ja sen pituus on 200 metriä ja leveys 80 metriä. Sillä on yksi tulo-oja läheiseltä pellolta ja taimitarhalta ja sen lähellä on lähde. Lammesta laskee 1,9 kilometriä pitkä Kaakkolamminoja Kaukjärveen. Lammen rantaviiva on 0,48 kilometriä pitkä ja sen ranta on puoliksi harjujakson kangasmetsää ja puoliksi peltomaata. Pohjoisrannalla on suota.

## Lähteet
Èze

**Èze** on kunta Kaakkois-Ranskassa Alpes-Maritimesin departementissa Provence-Alpit-Rivieran alueella. Se sijaitsee Välimeren rannalla kymmenen kilometriä Nizzasta itään. Èzen kylä on rakennettu korkealle kukkulalle noin 500 metrin korkeuteen.

Èze kuuluu 16:n Nizzan lähellä sijaitsevan vuoristokylän matkailureittiin *Route des Villages Perchés*. Reitin muut kylät ovat Aspremont, Carros, Castagniers, Coaraze, Colomars, Duranus, Falicon, La Gaude, Lantosque, Levens, La Roquette-sur-Var, Saint-Blaise, Saint-Jeannet, Tourrette-Levens ja Utelle.

## Col d'Èze
Èzen kylään nouseva tie on ollut suosittu reitti pyöräilykilpailuissa. Vuodesta 1969 lähtien se on ollut useasti maalietappina Pariisi–Nizza-ajossa.

## Aiheesta muualla

## Lähteet
Jan Elfgren

**Jan William Elfgren** (30. toukokuuta 1929 Helsinki – 12. tammikuuta 2016) oli suomalainen ruotsin kielellä kirjoittanut kirjailija.

Elfgrenin vanhemmat olivat kuvanveistäjä Gunnar Elfgren ja kirjailija Liv Tegengren. Hän työskenteli toimittajana Helsingissä. 

## Teoksia
* *Skeden av dröm* : runoja. Söderström, Helsingfors 1961
* *Draknatt* : romaani. Söderström, Helsingfors 1962
* *Stiftelsen Bensows barnhem 1917–1967 : En kortfattad översikt inför jubileet den 28 maj*. Grankulla 1967  

## Lähteet
* 

### Viitteet
La Turbie

**La Turbie** () on kunta Kaakkois-Ranskassa Alpes-Maritimesin departementissa Provence-Alpit-Rivieran alueella. Se sijaitsee Välimeren läheisyydessä Ranskan Rivieralla ja sillä on vähän yhteistä rajaa Monacon kanssa. Kunnan nähtävyys on massiivinen Alppien voitonmerkki Trophée des Alpes, jonka roomalaiset pystyttivät vuonna 6 eaa.

## Aiheesta muualla

## Lähteet
Jorma Pakkanen

**Jorma Antero Pakkanen** (20. toukokuuta 1929 Sortavalan maalaiskunta – 2014) oli suomalainen kirkkoherra ja kirjailija.

Pakkanen kävi Sortavalan lyseota 1942–1944 ja Turun suomalaista yhteiskoulua 1945–1950. Ylioppilaaksi päästyään hän opiskeli teologiaa Helsingin yliopistossa 1950–1955. 

Pakkanen oli pappina Joutsassa 1956–1958 ja Virolahdella 1958–1962. Sen jälkeen hän oli Herättäjä-Yhdistyksen matkapappina 1962–1964 asuen Tampereella. Viimeksi Pakkanen oli kirkkoherrana Ristijärvellä 1964–1967 ja Reposaaressa 1968–1992. 

## Teoksia
* *Sortavalan [[renqvistiläisyys]] : historiaa, luonnetta, henkilökuvia*. Otava 1960
* *Seikkailu Jerusalemissa*. Herättäjä-yhdistys, Lapua 1971, 2. painos 1985
* *Pappi Joojadan muistiinpanot* : romaani. Kirjaneliö, Helsinki 1979, Kirjapiiri, Helsinki 1980
* *5 vuotta lasten hyväksi : Reposaaren lastentarha, Reposaaren päiväkoti 1907-1982*. Reposaaren päiväkodin kannatusyhdistys, Reposaari 1982
* *Herran siunaus* ; piirrokset Seppo Välimäki. Herättäjä-yhdistys, Lapua 1983, 3. painos 1985
* *Vaellus*. Herättäjä-yhdistys, Lapua 1987
* *Reposaaren yhteiskoulu, Saariston yläaste 1944-1994* ; toimittanut Jorma Pakkanen. 1994
* *Jaakkiman Pakkaset*. Pakkasen sukuseura, Jyväskylä 1995
* *Matka kirkkovuoden maisemiin*. Herättäjä-yhdistys, Lapua 1996
* *Reposaaren Junnila*. Junnilan leirikeskus, Pori 1997
* *Palavat keljat*. Muusa, Pori 2001
* *Reposaaren talonomistajayhdistys ry 80 vuotta*. Reposaaren talonomistajayhdistys, Pori 2001
* *Susiturkki : erään punavangin tarina*. Myllylahti, Suomussalmi 2004

## Lähteet
* 
### Viitteet
Irma Polari

**Irma Ilona Polari** (o.s. **Toivanen**, sukunimi vuoteen 1957 **Pollari**; 23. toukokuuta 1929 Sortavala – 25. lokakuuta 2021 Seinäjoki) oli suomalainen näytelmäkirjailija.

Polari oli koulutukseltaan farmaseutti ja hän toimi myös kulttuuritoimittajana ja lehdistöavustajana.

Naparetkeilijä Timo Polari on Irma Polarin poika.

## Näytelmiä
* *Huone 200* : pienoisnäytelmä. 1969
* *Mummeli ja mustikki* : lastennäytelmä. 1978
* *Petteri ja hirmulisko* : lastennäytelmä. 1984 

## Muita teoksia
* *Ketunpenikka eli raportti Helmi Vilposen lapsuudesta. Runoja* : Seinäjoen kaupunginteatterin ohjelmalehtisen kirjallisuusliite, tekijät Sisko Istanmäki ja Irma Polari. Seinäjoki 1969
* *Pännä -69* ; kirj. Sisko Istanmäki ym. ; antologiatoimikunta Sisko Istanmäki, Mirja Kuivaniemi ja Irma Polari. Seinäjoen työväenopiston pännäkerho, Seinäjoki 1969

## Lähteet
* 

### Viitteet

## Aiheesta muualla
*Irma Polarin muistokirjoitus Helsingin Sanomissa
Liv Tegengren

**Liv Tegengren** (21. lokakuuta 1905 Helsinki – 25. toukokuuta 1995) oli suomalainen ruotsin kielellä kirjoittanut kirjailija ja kääntäjä.

Liv Tegengrenin vanhemmat olivat kirjakauppias Elis Östen Tegengren (1877–1957) ja Karin Maria Rehnström (1880–1936). Hän oli naimisissa 1928–1935 kuvanveistäjä Karl Gunnar Elfgrenin kanssa, 1938–1939 kirjailija Bror Erik Thermanin kanssa ja 1946–1991 Torger Carolus Enckellin (1901–1991) kanssa. 

## Teoksia
Nimellä *Liv Tegengren*:
* *Puppe Kanin : en saga i ord och bild om en liten kaninunge*. Barnens sagoskatt 7. Riihimäki 1929
* *Mosaik* : dikter. Söderström, Helsingfors 1926
* *Gräset sjunger : dikter. Söderström, Helsingfors 1941
* *Människa på vandring*. Söderström, Helsingfors 1942 

== Käännöksiä ==
Nimellä *Liv Elfgren*:
* [[Rudolf Wolters]] : *Sibirisk vardag* ; bemynd. övers. från tyskan av Liv Elfgren. Söderström, Helsingfors 1934
Nimellä *Liv Enckell*:
* [[Ilmari Kianto]] : *Jooseppi från Ryysyranta* ; övers. från finskan av [[Erik Långhjelm]] och Liv Enckell. Söderström, Helsingfors 1955 (alkuteos *Ryysyrannan Jooseppi*)
* [[Marja-Liisa Vartio]] : *Man som man, flicka som flicka*. Söderström, Borgå 1959 (alkuteos *Mies kuin mies, tyttö kuin tyttö*)
* [[Veijo Meri]] : *Rötter i vinden*. Söderström, Helsingfors 1960 (alkuteos *Irralliset*)
* [[Airi Koskimies|Airi]] ja [[Rafael Koskimies]] : *Finlands Lotta : lottornas verksamhet i ord och bild* ; svensk övers. av Liv Enckell. Weilin + Göös, Helsingfors 1964
* [[Mauri Sariola]] : *Skuggan* : detektivroman. Söderström, Helsingfors 1976 (alkuteos *Punaisen kukon laulu'')

## Lähteet
*
Uhn Tiss Uhn Tiss Uhn Tiss

**Uhn Tiss Uhn Tiss Uhn Tiss** on yhdysvaltalaisyhtye Bloodhound Gangin kappale heidän neljänneltä, Hefty Fine-studioalbumilta. Sen julkaisi Jimmy Franks Recording Company albumin toisena singlenä 25. marraskuuta 2005. Kappaleen nimi on onomatopoeettinen esitys tyypillisestä dancebiitistä. Kappaleesta muodostui kohtalainen menestys, päästyään listoille kuudessa eri valtiossa, joista kolmessa se pääsi listan viidentoista parhaan joukkoon.

## Kappalelista

**CD single**

# Uhn Tiss Uhn Tiss Uhn Tiss - 4:20

## Listasijoitukset

## Lähteet
Alvin ja pikkuoravat: Reissussa

**Alvin ja pikkuoravat: Reissussa** () on Walt Beckerin ohjaama yhdysvaltalainen koko perheen tietokoneanimoitu komediaelokuva. Se on Alvin ja pikkuoravat-elokuvasarjan neljäs ja viimeinen osa. Se sai ensi-iltansa joulukuussa 2015. Elokuvan pääosissa nähdään edellisistä Alvin ja pikkuoravat -elokuvasta tutut oravat Alvin, Tero ja Simo.

*Alvin ja pikkuoravat: Reissussa* on jatkoa elokuville *[[Alvin ja pikkuoravat (elokuva)|Alvin ja pikkuoravat]]* (2007), *[[Alvin ja pikkuoravat 2]]* (2009) ja *[[Alvin ja pikkuoravat 3]]* (2011).

## Näyttelijät

## Tuotanto
Kesäkuussa 2013 20th Century Fox ilmoitti suunnitelmistaan tuoda neljäs *Alvin ja pikkuoravat* -elokuva elokuvateatteriin vuoden 2015 lopulla. Randi Mayem Singer alkoi työstämään elokuvan käsikirjoitusta elokuussa 2014. Hieman myöhemmin ohjaajaksi valittiin Walt Becker.

## Soundtrack
Elokuvan soundtrack julkaistiin 11. joulukuuta 2015 Republic Recordsin alaisuudessa nimellä *Alvin and the Chipmunks: The Road Chip: Original Motion Picture Soundtrack*.

## Palkinnot ja ehdokkuudet

## Lähteet

## Aiheesta muualla

* Virallinen sivu
*
Suomen santarmihallitus

**Suomen santarmihallitus** eli **Suomenmaalainen santarmihallinto** () oli Suomen suuriruhtinaskunnassa vuosina 1867–1917 toiminut venäläinen virasto ja Venäjän santarmikunnan osa. Viraston tehtäviin kuului valtiollisten rikosten tutkinta sekä passien tarkastukset satamissa ja raja-asemilla. Virasto raportoi havainnoistaan Suomen kenraalikuvernöörille ja se sai toimeksiantoja kenraalikuvernööriltä, prokuraattorilta ja läänien kuvernööreiltä. Santarmit valvoivat järjestystä varuskunnissa, sotilasparaateissa, juhlissa, markkinoilla ja yleisissä kokouksissa. Heidän tehtäviinsä kuului myös matkustajaliikenteen tarkkailu.

Ensimmäiset santarmikomennuskunnat perustettiin Suomen suuriruhtinaskuntaan jo vuonna 1817 Kuopioon ja Viipuriin samoihin aikoihin kun santarmilaitos perustettiin Venäjällä. Vuonna 1827 Suomesta tuli osa uutta Pietarin santarmipiiriä ja Helsinkiin perustettiin santarmilaitoksen Suomen-esikunta. Suomen santarmihallitus muodostettiin vuonna 1867. Lisäksi perustettiin erillinen Suomen rautateiden santarmipoliisihallitus vuonna 1871. Suomen santarmihallituksen toiminta päättyi vuoden 1917 helmikuun vallankumouksen jälkeen, kun Venäjän väliaikainen hallitus lakkautti koko santarmilaitoksen. Sen korvasi Kansan Vapauden Suojeluosasto, joka harjoitti tiedustelutoimintaa väliaikaisen hallituksen alaisuudessa.

Santarmihallitus toimi Helsingissä vuodesta 1904 niin sanotussa Ohranan talossa, jossa toimi myös Venäjän salaisen poliisin Ohranan Suomen-osasto. Sitä ennen santarmihallituksen esikunta toimi eri paikoissa Helsingissä, pääasiassa sen päällikön kulloisessakin asunnossa.

Santarmihallituksen arkiston asiakirjoja tiedetään poltetun ainakin vuosina 1902, 1905 ja 1917. Suurin osa santarmihallituksen arkiston asiakirjoista luovutettiin vuosina 1926–1927 Neuvostoliittoon Tarton rauhansopimukseen liittyneen arkistonvaihdon yhteydessä. Jäljellä olevaa aineistoa säilytetään Kansallisarkistossa. Arkiston asiakirjojen pääkielenä oli venäjä. Suurin osa asiakirjoista liittyy vuoden 1905 suurlakon aikaan sekä ensimmäisen maailmansodan vuosiin 1914–1917.

## Suomen santarmipäälliköt
Suomen santarmiesikunnan ja myöhemmin santarmihallituksen päällikköinä toimivat seuraavat henkilöt:
*Johannes Wulffert 1829–1836
*Pavel Lindenbaum 1838–1843
*Karl Gustav von Rehekampff 1843–1854
*August von Tobiesen 1856–1885
*Frans Edvard Tunzelman von Adlerflug 1885–1894
*Theodor von Friedrichs 1894–1899
*Julius Freyberg (*Juli Freiberg*) 1899–1905
*Boris von Lühde 1906
*Nikolai Jakovlev 1906–1908
*Karl-Rudolf Uthoff (*Karl Utgov*) 1908–1913
*Aleksandr Jerjomin 1913–1917

## Lähteet

## Aiheesta muualla
* Suomenmaalaisen santarmihallinnon asiakirjat: luettelo  Arkistolaitos
* Venäläiset sotilasasiakirjat (VESA)-projekti : Santarmihallinnon asiakirjoja  Arkistolaitos
* Sami Suodenjoki: Santarmiyhteyksien stigmatisoimat: ilmiantajat venäläisen virkavallan avustajina Suomen suuriruhtinaskunnassa 1899-1917 Ennen ja nyt 4/2019
* Santarmilaitoksen toiminta Suomessa, Hakkapeliitta, 5.11.1935, nro 45, s. 6, Kansalliskirjaston digitaaliset aineistot
Problem (kappale)

**Problem** on yhdysvaltalaislaulaja Ariana Granden kappale, jolla vierailee australialaisräppäri Iggy Azalea. Republic Records julkaisi sen Granden ''My Everything'' -studioalbumin johdantosinglenä 28. huhtikuuta 2014. Kappaleen sanoittivat Ariana Grande, Iggy Azalea, Savan Kotecha, Ilya sekä Max Martin, joista kaksi viimeisintä myös tuottivat kappaleen yhdessä Shellbackin kanssa. Tyylillisesti "Problem" on nopeatempoinen dancepop- ja R&B-kappale, jonka instrumentaatio nojaa vahvasti rumpuihin, saksofoniin ja trumpetteihin. Kappaleen kertosäe sisältää yhdysvaltalaisen hip hop -artisti Big Seanin lauluosuuksia, joita ei ole virallisesti kreditoitu. Sanoituksellisesti kappale kuvaa Granden mukaan ristiriitaista halua palata epäonnistuneeseen suhteeseen siitä huolimatta, että paluu pelottaa.

"Problem" sai pääosin positiivisen vastaanoton musiikkikriitikoilta; monet ylistivät sen kokonaistuotantoa saksofonien sisällyttämisen ansiosta, kun taas toiset yllättyivät kappaleen takaisiniskevästä äänestä sekä 1990-luvun vaikutteista. Kappale debytoi Billboard Hot 100 -listan sijalla kolme ja sitä myytiin ensimmäisellä viikolla 438 000 kappaletta, mikä teki siitä Granden siihenastisen uran suurimman digitaalisen myyntimenestyksen. Myöhemmin kappale nousi listakakkoseksi ja syrjäytti "The Wayn" artistin suurimpana hittinä Yhdysvalloissa. Se oli myös Azalean toiseksi parhaiten menestynyt kappale Yhdysvalloissa heti "Fancyn" jälkeen. "Problem" pysyi Billboard Hot 100 -listan kymmenen parhaan joukossa ensimmäiset kuusitoista viikkoa, saavuttaen sijan kolme debyytin 7. toukokuuta 2014 sekä pudoten kymmenen parhaan joukosta 27. elokuuta 2014. Kappale menestyi erittäin hyvin myös kansainvälisesti, saavutettuaan singlelistan kärjen Irlannissa, Uudessa-Seelannissa, Skotlannissa sekä Isossa-Britanniassa. Kymmenen parhaan joukkoon se pääsi myös monissa muissa valtioissa, mukaan lukien Australiassa, Kanadassa, Ruotsissa, Tanskassa ja Kreikassa. "Problem" teki historiaa myös Britannian singlelistalla olemalla listahistorian ensimmäinen kappale, joka on saavuttanut listan kärjen sekä myynti- että lataustilastoissa. Se nousi kärkeen myös Billboardin Pop Songs- ja Rhythmic Songs-radiolistoilla.

Grande markkinoi kappaletta esiintymällä muun muassa vuoden 2014 Radio Disney Music Awardsissa, vuoden 2014 iHeartRadio Music Awardsissa, Ellen DeGeneres Showssa sekä vuoden 2014 Billboard Music Awardsissa. Kappaleen musiikkivideo kuvattiin heti julkaisua seuraavana päivänä Nev Todorovicin ohjaamana ja video julkaistiin Granden virallisella VEVO-kanavalla 30. toukokuuta 2014. Recording Industry Association of America (RIAA) on palkinnut kappaleen viisinkertaisella platinalla. Video voitti vuoden 2014 MTV Video Music Awardsissa kategoriassa "Paras popkappaleen musiikkivideo" sekä kappale itsessään voitti vuoden 2014 MTV Europe Music Awardsissa kategoriassa "Paras kappale".

## Lähteet
Hey Mama

**Hey Mama** on yhdysvaltalaisen hip hop -yhtye The Black Eyed Peasin kappale. Se julkaistiin yhtyeen kolmannen, *[[Elephunk]]*-studioalbumin kolmantena singlenä 12. tammikuuta 2004. Kappale oli kaupallinen menestys, saavutettuaan Yhdysvaltain Billboard Hot 100 -listan sijan kaksikymmentäkolme sekä päästyään viiden parhaan joukkoon muun muassa Australiassa, Irlannissa, Saksassa, ja Sveitsissä.

## Lähteet
My Immortal

**My Immortal** on yhdysvaltalaisen rock-yhtye Evanescencen kappale yhtyeen Fallen-debyyttistudioalbumilta. Sen julkaisi Wind-up Records albumin kolmantena singlenä 8. joulukuuta 2003. Kappaleen sanoituksesta vastasi kitaristi Ben Moody lukuun ottamatta väliosuutta, jonka sanoitti myöhemmin yhtyeen laulusolisti Amy Lee. Kappaleen tuotannosta vastasi Dave Fortman. 

"My Immortal" sisällytettiin myöhemmin myös yhtyeen *Mystary* EP:lle sekä demoalbumi *[[Origin (Evanescencen albumi)|Originille]]*. Alun perin *Originilla* ollut versio sisällytettiin sellaisenaan myös Fallen-albumille Leen vastustuksesta huolimatta. Kappaleen singleversiota kutsuttiin "bändiversioksi" koko yhtyeen esittämien väliosuuden ja loppusäkeistön takia. Singleversiota varten äänitettiin yhtyeen osuuden lisäksi uudestaan Leen lauluosuudet, pianosäestys sekä jousiorkesteriosuus.

"My Immortal" on pianotaustainen rock-balladi, jonka sanoituksiin Moody on kertonut saaneensa inspiraation isoisänsä kuolemasta. Sanoitukset kertovat "kuolleen hengen aiheuttamasta piinasta surevassa läheisessä". Arvostelijoiden vastaanotto kappaletta kohtaan oli pääosin positiivista. Vuonna 2005 kappale oli ehdolla 47. Grammy-palkintogaalassa kategoriassa "Paras duon tai yhtyeen popesitys sanoilla". Kappale oli kaupallinen menestys, ja se pääsi myyntilistojen kärkikymmenykseen yli kymmenessä maassa. Se saavutti myös Yhdysvaltain Billboard Hot 100 -listan sijan seitsemän sekä saavutti listakärjen Kanadassa, Kreikassa ja Yhdysvaltain Adult Pop Songs-listalla. Kappale saavutti platinalevyyn oikeuttavan myyntimäärän Yhdysvalloissa ja Australiassa.

Kappaleeseen liittyvän musiikkivideon on ohjannut David Mould. Video kuvattiin Barcelonan goottilaisessa korttelissa 10. lokakuuta 2003. Video on mustavalkoinen, ja sen teemoina ovat ero ja suru. Videolla Lee laulaa istuen eri paikoissa koskematta maata kertaakaan. Videolla näytetään kohtauksia myös Moodysta yksinään. Video oli ehdolla vuoden 2004 MTV Video Music Awardsissa kategoriassa "Paras rockvideo". Yhtye on esittänyt kappaletta kiertuillaan ja joidenkin heidän televisioesiintymisten ja palkintoseremonioiden kuten Billboard Music Awardsin yhteydessä.

## Lähteet
Shut Up

**Shut Up** on yhdysvaltalaisen hip hop-yhtye The Black Eyed Peasin kappale. Sen julkaisivat A&M Records, Will.i.am Music Group ja Interscope Records yhtyeen kolmannen, Elephunk-studioalbumin toisena singlenä vuonna 2003. Sanoituksiltaan se kertoo tuhoisasta seurustelusuhteesta, kertosäkeen edetessä seuraavasti; "shut up, just shut up shut up". Kappaleen radioversio sisällytettiin vuonna 2004 julkaistulle Yhdysvaltain Now That's What I Call Music! 15-kokoelma-albumille.

## Lähteet
Luettelo Ruotsin ilmavoimien kalustosta

Tämä on **luettelo Ruotsin ilmavoimien nykyisestä kalustosta**.

## Lentokoneet

## Helikopterit

## Ohjukset

## Lähteet
AB-Fubinaca

**AB-Fubinaca** on tutkimuskemikaali, joka luokitellaan synteettiseksi kannabinoidiksi, ja sen vaikutuksista ihmiselimistöön on niukasti kliinistä tutkimustietoa. Lääkeyritys Pfizer kehitti yhdisteen kipulääkkeeksi vuonna 2009 mutta se ei ole päätynyt lääkintäkäyttöön ihmisillä. Vuonna 2012 huomattiin aineen potentiaalinen käyttö kannabissekoituksissa Japanissa yhdessä samankaltaisen aineen AB-Pinacan kanssa.

AB-Fubinaca ja muut vastaavat tutkimuskemikaalit voivat aiheuttaa kohtauksia ja jopa käyttäjän kuoleman. Huumausaineissa voi joukkoon olla sekoitettu mukaan AB-Fubinacaa ja muita tutkimuskemikaaleja.

## Laillisuus
Suomessa AB-Fubinaca on lain mukaan määritelty 19. lokakuuta 2017 alkaen kuluttajamarkkinoilta kielletyksi psykoaktiiviseksi aineeksi.

Yhdysvalloissa AB-Fubinaca määriteltiin tammikuussa 2014 luokan 1 huumausaineeksi.

## Lähteet
Tommi Vasankari

**Tommi Vasankari** on suomalainen lääkäri, joka työskentelee UKK-instituutin johtajana.

Vasankari on koulutukseltaan lääketieteen tohtori. Hän on liikuntafysiologian dosentti Turun yliopistossa ja toimii Maailman terveysjärjestön HEPA Europe -verkoston hallituksen puheenjohtajana. Vasankari aloitti UKK-instituutin johtajana joulukuussa 2007. Hän on työskennellyt myös Suomen urheiluopiston lääkäriaseman johtajana Vierumäellä, Suomen Olympiakomitean ylilääkärinä ja terveysliikunnan professorina Turun yliopistossa. Tutkimustyössään Vasankari on keskittynyt liikunnan ja ravitsemuksen terveysvaikutusten selvittämiseen sekä uusien sydän- ja verisuonitautien riskitekijöihin.

## Lähteet
Luettelo Korean demokraattisen kansantasavallan ilmavoimien kalustosta

Tämä on **luettelo [[Korean demokraattisen kansantasavallan ilmavoimat|Korean demokraattisen kansantasavallan ilmavoimien]]** nykyisestä **kalustosta**.

## Hävittäjät
### Hävittäjät

### Hävittäjäpommittajat

## Harjoituskoneet

## Pommikoneet

## Kuljetuskoneet

## Helikopterit

## Miehittämättömät ilma-alukset

## Ilmatorjunta
### Ilmatorjuntaohjukset

### Olalta laukaistavat ilmatojuntaohjukset

## Aseistus
### Ohjukset

## Lähteet
Teppo Säkkinen

**Teppo Säkkinen** (s. 1990 Rovaniemi) on suomalainen poliitikko ja maa- ja metsätalousministeri Jari Lepän erityisavustaja. Hän on toiminut Keskustanuorten puheenjohtajana vuosina 2013–2015. 

Säkkinen on kotoisin Rovaniemeltä. Hän on koulutukseltaan yhteiskuntatieteiden kandidaatti ja on opiskellut johtamista Lapin yliopistossa. 

## Poliittinen ura
Säkkinen on aiemmin työskennellyt mm. kehitysyhteistyöjärjestöissä, eduskunta-avustajana ja toimittajana. Hän on toiminut Suomen Lukiolaisten Liiton puheenjohtajana vuonna 2010.

Säkkinen valittiin Keskustanuorten puheenjohtajaksi 2013 Mikkelin liittokokouksessa Antti Kurvisen luovuttua tehtävästä. Säkkisen lisäksi puheenjohtajaehdokkaita olivat Katja Asikainen, Joonas Könttä, Sallamaarit Markkanen ja Elina Lappalainen. Heistä toiselle vaalikierrokselle päätyi Säkkisen lisäksi Könttä. Säkkisen seuraajaksi valittiin 2015 asikkalainen Hilkka Kemppi.

Säkkinen oli keskustan ehdokkaana vuoden 2011 ja 2015 eduskuntavaaleissa Helsingin vaalipiirissä, mutta ei tullut valituksi.

Hän oli myös ehdokkaana vuonna 2017 kunnallisvaaleissa Rovaniemellä, mutta ei tullut valituksi.

Säkkinen nimitettiin toukokuussa 2018 Sipilän hallituksen maa- ja metsätalousministeri Jari Lepän erityisavustajaksi.

Vuonna 2019 Säkkinen nimitettiin Rinteen hallitukseen yhdeksi kolmesta maa- ja metsätalousministeri Jari Lepän erityisavustajasta, erityisalueenaan luonnonvara-asiat.

## Lähteet
Luettelo Valko-Venäjän ilmavoimien kalustosta

Tämä on **luettelo Valko-Venäjän ilmavoimien nykyisestä kalustosta**.

## Hävittäjät

## Harjoituskoneet

### Rynnäkkökoneet

## Kuljetuskoneet

## Helikopterit

## Aseistus
### Ohjukset

## Ilmatorjunta

## Lähteet
Richard Impola

**Richard Impola** (1923 Ahmeek, Michigan – 18. maaliskuuta 2015  Poughkeepsie, New York) oli amerikansuomalainen kirjallisuuden professori ja kääntäjä. Impola toimi englannin kielen ja englanninkielisen kirjallisuuden professorina. Hän käänsi englanniksi sekä runoa että proosaa, muun muassa Väinö Linnan *[[Täällä Pohjantähden alla]]* -trilogian, jonka kolmas osa ilmestyi samana päivänä kuin hänelle myönnettiin vuonna 2003 ansioistaan Suomen Leijonan I lk:n ritarin merkki.

Impolan vanhemmat muuttivat 1900-luvun vaihteessa Michiganiin Pohjanmaan Siikajoelta. Perheeseen syntyi kymmenen lasta, joista Richard Impola on yhdeksäs. Hän ei oppinut lapsuudessaan suomea vaikka kuulikin sitä jatkuvasti.

Impola opiskeli New Yorkissa Columbian yliopistossa englannin kieltä ja kirjallisuutta. New Yorkin suomalaispiireissä hän tutustui tulevaan vaimoonsa Helviin. Impola työskenteli professorina Columbian yliopistossa vuoteen 1983. Eläkkeelle jäätyään hän ryhtyi kääntämään Linnan *Pohjantähti*-trilogiaa. Sittemmin hän käänsi muun muassa useita Kalle Päätalon teoksia ja Aleksis Kiven *[[Seitsemän veljestä]]*.

## Lähteet
Yhtenäisyys (latvialainen puolue)

**Yhtenäisyys** (, lyh. **V**) on latvialainen keskusta-oikeistolainen puolue. Yhtenäisyys on muodostettu alun perin Uusi aika -puolueen, Kansanliiton ja Toisenlaisen politiikan yhdistyksen vaaliliittona vuonna 2010. Virallinen puolue siitä tuli vuonna 2011. Yhtenäisyyttä pidetään yksilönvapauksien suhteen liberaalina, mutta ytimeltään kuitenkin keskusta-oikeistolaisena talouskonservatiivisena puolueena.

Yhtenäisyys oli Latvian johtava puolue aina vuoteen 2014 saakka. Vielä vuoden 2014 parlamenttivaaleissa Yhtenäisyys sai 23 paikkaa, mikä teki siitä Saeiman toiseksi suurimman puolueen. Yhtenäisyyden kannatus pysytteli vaalien jälkeen korkealla mielipidemittauksissa puheenjohtaja Laimdota Straujuman toimiessa samaan aikaan pääministerinä, mutta puolue ajautui kuitenkin pian sisäisiin riitoihin minkä aikana sen kannatus romahti. Vaikutusta oli myös suositun entisen pääministerin Valdis Dombrovskisin lähdöllä EU-komissaariksi Brysseliin.

Talousministerinä toiminut Arvils Ašeradens valittiin puolueen johtoon elokuussa 2017 edeltäjänsä, entisen EU-komissaarin Andris Piebalgsin jätettyä tehtävänsä oltuaan puheenjohtajana vain vuoden. Piebalgs ei ollut onnistunut puolueen yhdistämisessä osan parlamenttiedustajista suunnitellessa jopa kilpailevan puolueen perustamista. Vuoden 2018 parlamenttivaaleissa Yhtenäisyys kärsi vaalitappion saaden 6,69&nbsp;% äänistä paikkamäärän pudotessa kahdeksaan, mikä teki siitä Saeiman pienimmän puolueen.

## Lähteet

## Aiheesta muualla
* Yhtenäisyys
Kakkomäen hyppyrimäet

**Kakkomäen hyppyrimäet** on neljän hyppyrimäen muodostama mäkihypyn suorituspaikka Pielavedellä Kakkomäen ulkoilualueella.

## Historia
Kakkomäen neljä hyppyrimäkeä rakennettiin talkoovoimin syksyllä 1991. Avajaisia vietettiin saman vuoden joulukuussa.

## Kakkomäen hyppyrimäki
### Mäkiennätyksen kehittyminen (miehet)
Mäkiennätyksen 42,0 metriä on hypännyt Roope Räsänen.

### Mäkiennätyksen kehittyminen (naiset)
Naisten mäkiennätyksen 27,0 metriä on hypännyt Emilia Sorvisto.

## K24
### Mäkiennätyksen kehittyminen (miehet)
Mäkiennätyksen 20,5 metriä on hypännyt Juho Ojala.

### Mäkiennätyksen kehittyminen (naiset)
Naisten mäkiennätyksen 20,5 metriä on hypännyt Emilia Sorvisto.

## K14
### Mäkiennätyksen kehittyminen (miehet)
Mäkiennätyksen 15,0 metriä on hypännyt Juho Ojala.

### Mäkiennätyksen kehittyminen (naiset)
Naisten mäkiennätyksen 14,5 metriä on hypännyt Elli Seppänen.

## K8
Mäen K-piste sijaitsee 8 metrissä, mäessä ei ole muovitusta.

Mäkiennätyksen 6,5 metriä on hypännyt Andri Soome kaksi kertaa 14. maaliskuuta 2015 Pielaveden kilpailuissa. Naisten mäkiennätyksen 6,5 metriä on hypännyt Heta Sillanpää 14. maaliskuuta 2015 Pielaveden kilpailuissa.

## Lähteet
*Kakkomäen hyppyrimäet skisprungschanzen.com 
*Kakkomäen ulkoilualue  Pielaveden kunta
*Kilipa.com
Koko yön minun poikani valvoi

**Koko yön minun poikani valvoi** on Arja Saijonmaan albumi vuodelta 1973. 

## Kappaleet
Sävellykset Otto Donner ja sanoitukset Matti Rossi.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
# 

### Muusikot
* Pekka Sarmanto – basso
* Esko Rosnell – rummut
* Jaakko Raulamo – sello
* Esko Linnavalli – sähköpiano
* Erika Babucke – harppu
* Tapani Ikonen – lyömäsoittimet
* Sabu Martinez – lyömäsoittimet
* Arja Saijonmaa – laulu
* Juhani Aaltonen – tenorisaksofoni
* Markku Johansson – trumpetti 

### Tuotanto
* Otto Donner – tuottaja
* Erkki Hyvönen – äänitys

## Aiheesta muualla
* ''Koko yön minun poikani valvoi'' discogs.com -sivustolla
* Albumi Fono.fi:in tietokannassa

## Lähteet
FS Argonaute (S636)

**Argonaute** (runkonumero S636) oli Ranskan laivaston Aréthuse-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin maaliskuussa 1955. Se laskettiin vesille 29. kesäkuuta 1957 ja otettiin palvelukseen 23. lokakuuta 1958.

## Palvelus
Palvelukseen otettaessa alus sijoitettiin Ranskan Välimeren laivastoon Touloniin. Se poistettiin palveluksesta 31. heinäkuuta 1982. Alus on ollut vuodesta 1991 näytteillä ja museoituna Pariisin Parc de la Villettessä, tiedekeskus Cité des sciences et de l’industrien yhteydessä.

## Lähteet
*

### Viitteet

## Aiheesta muualla
FS Ariane (S640)

**Ariane** (runkonumero S640) oli Ranskan laivaston Aréthuse-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin lokakuussa 1955. Se laskettiin vesille 12. syyskuuta 1958 ja otettiin palvelukseen 16. maaliskuuta 1960.

## Palvelus
Palvelukseen otettaessa alus sijoitettiin Brestiin. Se oli Algerian sotatoimien ajan 1959-1963 Mers-el-Kébiriin sijoitetussa Ranskan Atlantin laivaston 1. sukellusvenelaivueessa (). Alus siirrettiin 1963 Touloniin. Se poistettiin palveluksesta 31. maaliskuuta 1981 ja upotettiin 25. toukokuuta 1985 Giensin edustalle 55 metrin syvyyteen, jonka jälkeen kahdeksan metrin päässä aluksen rungosta räjäytettiin tuhoamispanos.

## Lähteet
*

### Viitteet
Hai Hortto Kaalot

**Hai Hortto Kaalot** on Hortto Kaalon albumi vuodelta 1973. 

## Kappaleet

### A-puoli
#  (Hortto Kaalo)  
#  (Hortto Kaalo)  
#  (Hortto Kaalo)  
#  (Hortto Kaalo)  
#  (Hortto Kaalo)  
#  (Marko Putkonen)  

### B-puoli
#  (Anneli Sari)  
#  (Anneli Sari)  
#  (Feija Åkerlund)  
#  (Feija Åkerlund)  
#  (Taisto Lundberg)  
#  (Taisto Lundberg)   

## Tuotanto
* Jouko Ahera – äänitys
* Kari Huttunen – valokuva

## Aiheesta muualla
* ''Hai Hortto Kaalot'' discogs.com -sivustolla
* Albumi Fono.fi:in tietokannassa
Jouppilanvuoren hyppyrimäet

**Jouppilanvuoren hyppyrimäet** on neljän hyppyrimäen muodostama mäkihypyn suorituspaikka Seinäjoella Jouppilanvuorella.

## Historia
Jouppilanvuoren hyppyrimäki oli rakennettu kokonaan kyllästetystä puusta ja siinä oli myös kyllästetystä puusta rakennettu alastulorinne. Mäen K-piste sijaitsi 64 metrissä. Jouppilanvuoren hyppyrimäki purettiin sen huonon kunnon takia vuonna 2005 ja tilalle rakennettiin samana vuonna K25-, K10-, K4-mäet. K17 muovitettu hyppyrimäki rakennettiin kesällä 2012 ja samalla K10- ja K4-mäkien alastulorinteisiin asennettiin muovitus. 

## K25
### Mäkiennätyksen kehittyminen (miehet)
Mäkiennätyksen 26,0 metriä on hypännyt Lauri Ala-Talkkari.

### Mäkiennätyksen kehittyminen (naiset)
Naisten mäkiennätyksen 23,0 metriä on hypännyt Kaisa Lindberg.

## K17
K17 -hyppyrimäki rakennettiin kesällä 2012 ja rakennettaessa sen alastulorinteeseen asennettiin muovitus. Mäen HS-piste sijaitsee 20 metrissä.

### Mäkiennätyksen kehittyminen (miehet)
Mäkiennätyksen 17,0 metriä on hypännyt Paavo Romppainen.

### Mäkiennätyksen kehittyminen (naiset)
Naisten mäkiennätyksen 16,5 metriä on hypännyt Elli Seppänen.

### Kesämäkiennätyksen kehittyminen (miehet)
Kesämäkiennätyksen 16,0 metriä on hypännyt Topi Kuusisto.

### Kesämäkiennätyksen kehittyminen (naiset)
Naisten kesämäkiennätyksen 15,0 metriä on hypännyt Sanni Tuomisto.

## K10
Mäki rakennettiin vuonna 2005 ja kesällä 2012 mäen alastulorinteeseen asennettiin muovitus.

Mäkiennätyksen 10,5 metriä on hypännyt Tuomas Meis kaksi kertaa 24.1.2015 Liito-orava Cupissa. Naisten mäkiennätyksen 8,5 metriä ovat hypänneet Emilia Sorvisto 4.3.2012 Liito-orava Cupissa ja Elsa Thors 24.1.2015 Liito-orava Cupissa.

Kesämäkiennätyksen 10,5 metriä on hypännyt Elmeri Perälä 7.10.2012 Liito-orava kesä Cupissa. Naisten kesämäkiennätyksen 9,5 metriä on hypännyt Pinja Koivisto kaksi kertaa 7.10.2012 Liito-orava kesä Cupissa.

## K4
Mäkiennätyksen 4,0 metriä ovat hypänneet Juho Ojanen 25.1.2009 Liito-orava Cupissa, Roope Rinta 21.2.2010 Liito-orava Cupissa, Miiko Sivula kaksi kertaa 4.3.2012 Liito-orava Cupissa, Aatu Ranto 4.3.2012 Liito-orava Cupissa, Mika Kärkkäinen kaksi kertaa 4.3.2012 Liito-orava Cupissa ja Jaakko Romppainen 4.3.2012 ja 10.2.2013 Liito-orava Cupissa.

Naisten mäkiennätyksen 4,5 metriä on hypännyt Emilia Sorvisto 21.2.2010 Liito-orava Cupissa.

## Lähteet
*http://www.skisprungschanzen.com/EN/Ski+Jumps/FIN-Finland/LS-Western+Finland/Sein%C3%A4joki/0274/ 
*https://sites.google.com/site/liitooravacup/maekipaikkakunnat/seinaejoki 
*https://sites.google.com/site/liitooravacup/tulokset 

### Viitteet
Rakkauden katse

**Rakkauden katse** on Tuulikki Elorannan esikoislevy vuodelta 1973.

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Tekijät
### Muusikoita
* Matti Bergström – basso (1–3, 7, 11)

### Tuotanto
* Harry Halme – kansikuvat, tuottaja
* Tuulikki Eloranta – layout
* Erkki Hyvönen – äänitys

## Aiheesta muualla
* ''Rakkauden Katse'' discogs.com -sivustolla

## Lähteet
Studio25

´

**Studio25** on merkkivaatteiden jälleenmyyjä ja maahantuoja. Yrityksen juuret ulottuvat vuoteen 1952, ja ensimmäinen liike ketjun nimellä avattiin vuonna 1977.   

## Historia
Studio25:n tarina alkaa kolmen sukupolven takaa. Toisen maailmansodan jälkeen Studio25:n perustaja Martti Suominen loukkaantui vakavasti eikä  enää voinut työskennellä ruumiillisessa työssä. Hänen oli keksittävä uudet kuviot elannon hankkimiseksi, mikä tuohon aikaan ei ollut helppoa. Vuonna 1952 hän sai hankittua vanhan Fordin, jolla hän päätti lähteä ovelta ovelle lähikyliin vaatteita myymään. Asiakkaat saivat kätevästi tavarat suoraan kotiinsa, ja mukavat yhteiset juttutuokiot olivat aina odotettuja hetkiä. Työstä muodostui Martti Suomiselle suuri rakkaus.
Sillä välin, kun Martti Suominen huristeli maakunnassa,  oli hänen vaimollaan, Raakkelilla, toripaikka hoidettavana Uudenkaupungin keskustassa. Talvet olivat jäätävän kylmiä, ja Raakkel Suominen paleli kojussaan, kun hän myi pukimia. Huolehtivana aviomiehenä Martti Suominen perusti ensimmäisen kivijalkakauppansa vuonna 1954 ja nimesi sen R. Suomiseksi vaimonsa Raakkelin mukaan. Näin ei Raakkelin tarvinnut enää hytistä ulkosalla pukimiensa kera, vaan torimyyjä sai oman myymälänsä.

Vuonna 1977  Martti ja Raakkel Suomisen poika, Markku, otti vetovastuun liiketoiminnasta uusin ideoin ja ottein. Farmarihousuista oli kysyntää, ja näin ollen päätettiin avata vaatemyymälä, joka nimettiin New York Cityssä olevan kuuluisan yökerhon, Studio54:n, mukaan. 54 korvautui 25:llä, koska se oli silloisen myymälän kadunnumero. Studio25 osoittautui menestykseksi, ja siitä kehkeytyi myös nuorison kohtaamispaikka Uudessakaupungissa.

Vuonna 1985 Studio25 laajensi Turkuun vuonna 1985. Myymälä koki kovia jo ennen varsinaista avaamista, sillä tavarantoimittajat boikotoivat muiden kauppiaiden painostuksesta Studio25:ttä eivätkä suostuneet myymään Studio25:lle tuotteita myyntiin. Kuin nurkkaanajettuna päättivät Markku ja hänen vaimonsa Anne Suominen lähteä hakemaan vaatteita myyntiin sieltä, mistä niitä oli saatavilla eli maailmalta. Markku ja Anne Suominen toivat vaatteita eritoten Lontoosta, ja erikoiset vaatekappaleet tekivät kuluttajiin vaikutuksen. Studio25 oli trendikuluttajan ykkösvalinta, koska se kykeni tarjoamaan tuotteita, joita ei muualta saanut. Sabotointiyritykset kääntyivätkin lopulta siis Studio25:n menestykseksi.

Vuonna 2003 remmiin astui Sami Suominen, Markku ja Anne Suomisen esikoispoika. Sami Suomisen myötä yhtiö on kasvanut franchising-ketjuksi, ja yritys tuo maahan sellaisia merkkejä kuten Bench ja Rich & Royal. Yritys on siis kehittynyt pienestä kauppa-autoilusta ja torimyynnistä suomalaiseksi vaateketjuksi, jonka toimipisteitä löytyy ympäri Suomen. Vaikka elämme muuttuvassa maailmassa, on Studio25:n perusideologia säilynyt: ideana on tuoda muotia maailmalta suurille persoonille pieneen Suomeen.

## Myymälät
* Helsinki, Kamppi
* Kauhajoki
* Kuopio
* Laitila
* Seinäjoki
* Tapiola
* Tornio
* Turku
* Uusikaupunki

## Aiheesta muualla
* http://www.studio25.fi/ 

## Lähteet
* http://www.studio25.fi/
Omat hommat

**Omat hommat** on Esa Helasvuon levy vuodelta 1974. 

## Kappaleet
Kaikki kappaleet säveltänyt Esa Helasvuo.

### A-puoli
# 
# 
# 
# 

### B-puoli
# 
# 
# 
# 

## Muusikot
* Esa Helasvuo – piano

## Tuotanto
* Måns Groundstroem – tuottaja
* Erkki Hyvönen – äänitys

## Aiheesta muualla
* ''Omat Hommat'' discogs.com -sivustolla
* Albumi Fono.fi:in tietokannassa
Made in Britain

**Made in Britain** on vuonna 1982 ensi-iltansa saanut Alan Clarken ohjaama elokuva. Elokuva oli näyttelijä Tim Rothin ensimmäinen elokuvapäärooli.
__NOTOC__
## Juoni
Elokuva kertoo nuoresta englantilaisesta skinheadistä Trevorista, joka on rasistinen ja epäsosiaalinen rikollinen 1980-luvun Lontoossa.

## Näyttelijät

Lähde: 

## Lähteet
* 

### Viitteet

## Aiheesta muualla
*
Bandstand

**Bandstand** on Olli Ahvenlahden  esikoislevy vuodelta 1975. 

## Kappaleet
Kaikki kappaleet säveltänyt Olli Ahvenlahti.

### A-puoli
# 
# 
# 

### B-puoli
# 
# 
# 

## Muusikot
* Olli Ahvenlahti – piano, sähköpiano, syntetisaattori, klavinetti 
* Pekka Pöyry – altto- ja sopraanosaksofoni, huilu 
* Pekka Sarmanto – kontrabasso
* Bernt Rosengren – tenorisaksofoni
* Bertil Löfgren – trumpetti, flyygelitorvi

### Tuotanto
* Måns Groundstroem – tuottaja
* Anita Westin – kansi

## Aiheesta muualla
* ''Bandstand'' discogs.com -sivustolla
* Albumi Fono.fi:in tietokannassa

## Lähteet
Maria Jacobini

**Maria Jacobini** (17. helmikuuta 1892 Rooma – 20. marraskuuta 1944 Rooma) oli italialainen elokuvanäyttelijä.

Ylempään keskiluokkaan syntynyt Jacobini teki ensimmäiset elokuvansa torinolaiselle Savoia Filmille vuonna 1910. Hänen suurimpia menestyksiään olivat Gennaro Righellin ohjaama *Come le foglie* (”Kuin lehdet”, 1916) ja Augusto Geninan *Addio giovinezza* (”Hyvästi, nuoruus”, 1918). Mykkäelokuvan muihin diivoihiin verrattuna Jacobinin näyttelijäntyö oli varsin hillittyä.

1920-luvulla Jacobini työskenteli miehensä Gennaro Righellin kanssa muun muassa Saksassa ja Ranskassa. Äänielokuvan tultua hän näytteli vain muutamissa elokuvissa. 1930-luvun lopulla hän toimi opettajana Rooman Kokeellisessa elokuvakeskuksessa. Jacobinin sisar Diomira oli myös näyttelijä.

## Elokuvia
* *[[Il focolare domestico]]*, 1914

## Lähteet

## Aiheesta muualla
* Internet Movie Database: Maria Jacobini
Luettelo Britannian kuninkaallisten ilmavoimien kalustosta

Tämä on **luettelo Britannian kuninkaallisten ilmavoimien nykyisestä kalustosta**.

## Hävittäjät

## Harjoituskoneet

## Tiedustelukoneet

## Tankkaus- ja kuljetuskoneet

## Helikopterit

## Miehittämättömät ilma-alukset

## Aseistus

## Lähteet
Episode (Jukka Haurun albumi)

**Episode** on Jukka Haurun toinen studioalbumi. Se julkaistiin vuonna 1975 levymerkillä Love Records (LRLP 144).

## Kappaleet
Kaikki kappaleet säveltänyt Jukka Hauru.

### A-puoli
# 
# 
# 

### B-puoli
# 
# 
# 

## Muusikot
* Teemu Salminen – huilu, klarinetti, sopraano-, tenori- ja baritonisaksofoni
* Pekka Pöyry – sopraano- ja alttosaksofoni (A1 ja A2)
* Jukka Hauru – kitara
* Jukka Linkola – akustinen ja sähköpiano, syntetisaattorit
* Esa Kotilainen – jousisyntetisaattori
* Heikki Virtanen – basso
* Pekka Pohjola – basso (A1 ja A2)
* Tomi Parkkonen – rummut

## Tuotanto
* Jukka Hauru – tuottaja
* Janne Ödner – tuottaja
* Antti Joki – äänittäjä
* Måns Groundstroem – miksaaja
* Helena Könni – kansi

## Aiheesta muualla
* ''Episode'' (1975) albumi verkkosivustolla Discogs.com
OpenSSL

**OpenSSL** tarkoittaa avoimen lähdekoodin toteutusta SSL- ja TLS-protokollista. C-ohjelmointikielellä kirjoitettu kirjasto toteuttaa yksinkertaisia kryptograafisia funktioita ja tarjoaa lukuisia avustavia funktioita. Kirjastoa käytetään tietokoneverkoissa tietojen salaamiseen. Lisäosat mahdollistavat OpenSSL-kirjaston käytön useilla eri ohjelmointikielillä.

Versioita on olemassa useille Unixin kaltaisille käyttöjärjestelmille (kuten Solarikselle, Linuxille, macOS:lle ja lukuisille avoimen lähdekoodin BSD-käyttöjärjestelmille), OpenVMS:lle ja Microsoft Windowsille.

OpenSSL perustuu Eric Andrew Youngin ja Tim Hudsonin kehittämään SSLeay-kirjastoon, jonka kehitys loppui epävirallisesti 17. joulukuuta 1998, kun Young ja Hudson siirtyivät tekemään työtä RSA Securitylle.

## Projektin historiaa
OpenSSL-projekti perustettiin vuonna 1998. Sen tavoitteena oli kehittää ilmaiset työkalut Internetissä käytetyn koodin salaamiseen. Kaksi kolmasosaa kaikista verkkopalvelimista käyttivät sitä vuonna 2014. OpenSSL-projektin johtotiimi koostuu neljästä eurooppalaisesta. Koko kehitysryhmä koostuu 11 jäsenestä, joista 10 ovat vapaaehtoisia; Stephen Henson on projektin pääkehittäjä ja ainoa kokopäiväinen työntekijä.

Projektilla on alle yhden miljoonan dollarin vuosibudjetti ja on osittain riippuvainen lahjoituksista. Steve Marquess, entinen armeijan konsultti Marylandista, aloitti säätiön lahjoituksille ja konsultointisopimuksille. Projekti on saanut tukea Department of Homeland Securitylta ja Yhdysvaltain puolustusministeriöltä. Projekti saa myös yrityksien rahoitusta Linux Foundationin kautta, joka jakaa yrityksien rahoitusta useille projekteille.

## Ominaisuudet
OpenSSL sisältää toteutuksen SSL- ja TLS-protokollille sekä niihin liittyville salausstandardeille. Mukana on komentorivityökalu kirjaston ominaisuuksien käyttöön.

Versiossa 3.5.0 on lisätty tuki kvanttiturvalliseen salaukseen tarkoitetuille algoritmeille (ML-KEM, ML-DSA ja SLH-DSA). Mukana on tuki palvelinpään QUIC-protokollalle (). Lisäksi mukana on tuki vanhentuneiden TLS-ryhmien kytkemiseen pois ().

## Forkit
### LibreSSL
OpenBSD-projektin henkilöt ovat forkanneet rinnakkaisen version LibreSSL vuonna 2014.

### BoringSSL
BoringSSL on Googlen tekemä forkki OpenSSL-kirjastosta Googlen omaan tarpeeseen: kirjaston ylläpidossa ei taata API- tai ABI-yhteensopivuutta. Kirjasto on mukana Chrome- ja Chromium-selaimissa ja Android-käyttöjärjestelmässä.

## Vaihtoehdot
Vaihtoehtoja OpenSSL:lle kirjastolle ovat muun muassa WolfSSL (aiemmin CyaSSL), jossa on mukana yhteensopivuuskerros OpenSSL:lle.

## Katso myös
* Heartbleed-haavoittuvuus

## Lähteet

## Aiheesta muualla

* OpenSSL-projektin kotisivu
Marko Hirsma

**Marko Asser Hirsma** (12. heinäkuuta 1965 Helsinki – 20. lokakuuta 2001 Helsinki) oli suomalainen moottoripyöräkerhoaktiivi ja muusikko. Hän vaikutti 1970- ja 1980-lukujen taitteesta vuoteen 1994 Backsliders-yhtyeen basisti-laulajana. Yhtye ehti olemassaolonsa aikana julkaista viisi studioalbumia sekä yhden Hurriganes-coveralbumin yhdessä Albert Järvisen kanssa nimellä Flashbacksliders.

Marko Hirsma oli perustamassa myöhemmin Hells Angels MC Finlandiksi muuttunutta Overkill MC:tä sekä toimi Bandidosin Suomen jaoston presidenttinä. Hänet tuomittiin yli vuoden vankeuteen ampuma-aserikoksista sekä jengiliivien riistämisestä kilpailevan ryhmän mieheltä Helvetin Enkeleiden kerhotilaan tehdyssä iskussa. Hirsma erotettiin tai erosi Bandidosista ja hän elvytti henkiin MC Undertakers -moottoripyöräjengin. Hirsmalla oli myös yhteyksiä Bandidosin kilpailijaan, yhdysvaltalaiseen Outlaws-moottoripyöräkerhoon. 

Lokakuussa 2001 kaksi Bandidosin jäsentä ampui Hirsman tämän kotipihalle Helsingissä. Hirsma oli ollut lähdössä perheensä kanssa liikkeelle kodistaan. He olivat kävelleet pysäköintialueelle, jossa perheen farmariautoa pidettiin. Hirsma oli ampunut takaisin useita laukauksia. Tekijät tuomittiin murhasta elinkautisiin vankeusrangaistuksiin.

## Lähteet
Vyöhemppo

**Vyöhemppo** (*Crithagra xantholaema*) on peippojen heimoon kuuluva varpuslintu.

## Levinneisyys
Vyöhemppoa tavataan Etiopiassa. Lajin populaatioksi arvioidaan 3&nbsp;500–15&nbsp;000 yksilöä. Laji on vähenemässä ja se on luokiteltu silmälläpidettäväksi.

## Lähteet
Luis Pasquet

**Luis Santiago Pasquet** (13. toukokuuta 1917 Salto, Uruguay – 5. marraskuuta 2013 Lahti) oli uruguaylaistaustainen säveltäjä ja muusikko, joka asui Suomessa vuodesta 1974 lähtien. Pasquet sai Suomen kansalaisuuden mentyään naimisiin suomalaisen vaimonsa kanssa. Pasquet yhdisti sävellyksissään muun muassa jazzin, eteläamerikkalaisen kansanmusiikin ja uruguaylaisen tangon aineksia impressionismiin ja ekspressionismiin. Valtaosa Pasquetin sävellystuotannosta syntyi Suomessa.

## Elämä
Pasquet syntyi 13. toukokuuta 1917 Saltossa, Uruguayssa. Hän sai opetusta musiikinteoriassa ja pianonsoitossa jo 7-vuotiaana.. Jazzista hän innostui kuultuaan sitä kotona äänilevyiltä. Hän soitti jazzia radiossa jo 15-vuotiaana. Hän toimi kolme vuotta pianistina kotikaupungissaan Saltossa ja muutti sitten Montevideoon opiskelemaan kemiaa. Hän opiskeli samalla myös pianopedagogiikkaa, orkesterinjohtoa ja sävellystä.

Pasquet toimi 14 vuoden ajan kapellimestarina Uruguayn radiossa ja televisiossa. 1960-luvulla hän toimi musiikin johtajana Libanonin Kasinossa. Hän toimi myös pianistina eri puolilla Eurooppaa. Hän esiintyi monien aikansa kuuluisuuksien, kuten Edith Piafin, Josephine Bakerin, Louis Armstrongin ja Juliette Grécon kanssa.

Vuonna 1974 Pasquet muutti Lahteen tavattuaan tulevan vaimonsa Ilsen. Hän toimi aluksi korrepetiittorina Suomen kansallisoopperassa ja myöhemmin Lahden oopperassa ja vuosina 1988–95 säestäjänä Lahden konservatoriossa. Lahden konservatoriossa hän alkoi näyttää sävellyksiään Sotilasmusiikkikoulussa opettaneille ja konservatorion puhallinorkesteria johtaneille Juha Salmelalle ja Hannu Lehtoselle. He auttoivat tuomaan Pasquetin teoksia konserttilavalle ja yleisempään tietoisuuteen.

Pasquetille myönnettiin taiteilijaeläke vuonna 1998. Hänet kutsuttiin konservatorion kunniasäveltäjäksi vuonna 2004, ja hän on lahjoittanut kaikki sävellyksensä konservatoriolle.

Pasquet kuoli Lahdessa 5. marraskuuta 2013 96 vuoden iässä.

## Lähteet
Arohemppo

**Arohemppo** (*Crithagra donaldsoni*) on peippojen heimoon kuuluva varpuslintu.

## Levinneisyys
Arohemppoa tavataan Etiopiassa, Keniassa ja Somaliassa. Lajin kanta on vakaa, ja se on luokiteltu elinvoimaiseksi.

## Lähteet
Giuffria

**Giuffria** oli yhdysvaltalainen hard rock -yhtye. Yhtyeen nimi tulee perustajan, kosketinsoittaja Gregg Giuffrian sukunimestä. Giuffria oli yksi melodisen rockin sanansaattajia 1980-luvulla.

## Historia

Giuffrian perusti vuonna 1983 kosketinsoittaja Gregg Giuffria, joka oli juuri jättänyt Angel-yhtyeen. Hän keräsi ympärilleen kokoonpanon, joka koostui laulaja David Glen Eisleysta, kitaristi Craig Coldysta, basisti Chuck Wrightista ja rumpali Tom Quintonista. Ennen debyyttialbumin julkaisua Quinton erotettiin yhtyeestä ja hänet korvasi Alan Krigger. Giuffria teki levytyssopimuksen MCA Recordsin kanssa vuonna 1984, ja debyyttialbumi *Giuffria* julkaistiin samana vuonna. Albumi nousi Yhdysvalloissa 26. sijalle albumilistalla. Single ”Call to the Heart” teki yhtyeestä entistä kuuluisamman noustessaan korkealle sijalle singlelistalla. Yhtye avasi Deep Purplen Yhdysvaltain-kiertueen konsertit. Deep Purplen kitaristi Ritchie Blackmore kohteli Giuffriaa huonosti lyhentäen yhtyeen soittamisaikaa 45 minuutista 25 minuuttiin ja kieltäen heitä muun muassa soittamasta kitarasooloja. Yhtye nautti kuitenkin suosiota ja sai hyvää palautetta musiikkipiireissä.

Giuffrian toinen studioalbumi *Silk and Steel* julkaistiin vuonna 1986 eri kokoonpanolla: Uusi kitaristi Lanny Cordola oli korvannut Coldyn, joka oli liittynyt Dion riveihin. Wright oli jättänyt Giuffrian liittyäkseen Quiet Riotiin pysyväksi jäseneksi. Hänet korvasi ensin Rick Bozzo ja sitten David Sikes, joka soitti *Silk and Steelillä*. Albumi menestyi huonommin kuin *Giuffria*. Vuonna 1987 Giuffria nauhoitti demoja kolmatta albumia varten kokoonpanoon palanneen Wrightin kanssa, mutta yhtye hajosi pian tämän jälkeen. Giuffrian hajottua Gregg Giuffria muodosti House of Lords -yhtyeen.

## Diskografia

### Studioalbumit

**Giuffria* (1984)
**Silk and Steel* (1986)

### Singlet

**Call to the Heart* (1984)
**Do Me Right* (1984)
**Lonely in Love* (1985)
**I Must Be Dreaming* (1986)
**Love You Forever* (1986)

## Lähteet

## Aiheesta muualla
*AllMusic - Giuffria